Pielikums Nr. 1
pie cenu aptaujas “Lielā elektroenerģijas patērētāja SIA “Rīgas Austrumu klīniskā universitātes slimnīca” energoaudits”, 

ID Nr. RAKUS CA/2026/56, nolikuma

Tehniskā specifikācija/Darba uzdevums
Lielā uzņēmuma energoaudits nepieciešams, lai iegūtu informāciju par visām uzņēmuma enerģijas patēriņa struktūrām, kurām nosaka skaitliskā izteiksmē rentablas enerģijas ietaupījuma iespējas, un kuras rezultātus apkopo uzņēmuma energoauditors (turmāk – energoauditors) sagatavotajā un izsniegtajā pārskatā.
Audita laikā jāveic kopējās uzņēmuma enerģijas patēriņa bilances analīze pa objektiem, tehnoloģisko procesu analīze un jāizvērtē enerģijas patēriņu autotransportam.

Energoaudits jāveic atbilstoši Energoefektivitātes likuma, Ministru kabineta 2016. gada 26. jūlija noteikumu Nr. 487 “Uzņēmumu energoaudita noteikumi” (turpmāk – Noteikumi Nr. 487) un citu normatīvo aktu, kas attiecas uz pakalpojuma izpildi, prasībām. Energoaudita rezultātā ir jābūt iegūtai visai nepieciešamai informācijai, kas sniedzama atbildīgajai ministrijai saskaņā ar normatīvajiem aktiem – lielajam uzņēmumam.
SIA “Rīgas Austrumu klīniskā universitātes slimnīca” (turpmāk – Pasūtītājs) iekļauti sekojošie stacionāri:
1. “Gaiļezers”, adrese: Hipokrāta iela 2, Rīga;
2. “Latvijas Onkoloģijas centrs”, Hipokrāta iela 4, Rīga;
3. “Biķernieki”, Lielvārdes iela 68, Rīga;
4. “Latvijas Infektoloģijas centrs”, Linezera iela 3, Rīga;
5. “Tuberkulozes un plaušu slimību centrs”, Upeslejas, Stopiņu novads;
6.  “Pataloģijas centrs” Hipokrāta iela 2, k-5, Rīga.
Prasības pakalpojumu sniegšanai: 

1. Jāveic uzņēmuma Energoaudits un jāizstrādā energoaudita pārskats, kā arī jāizstrādā darba plāns energoefektivitātes uzlabošanai uzņēmumā.
2. Uzņēmuma energoaudita pārskats jāsagatavo atbilstoši Noteikumu Nr. 487 prasībām, tajā skaitā ietverot informāciju, kas norādīta Noteikumu Nr. 487 24. punktā.
3. Ēku apkures, karstā ūdens sagatavošanas, apgaismojuma, ventilācijas sistēmu un telpu kondicionēšanas sistēmu enerģijas patēriņu norāda gan absolūtajās mērvienībās, gan kā īpatnējo enerģijas patēriņu, kas attiecināms uz ēkas platību vai tilpumu.
4. Esošās situācijas raksturojumā detalizēti atspoguļot tās sistēmas un iekārtas, kurās paredzēts veikt energoefektivitātes pasākumus.
5. Uzņēmuma energoauditā, energoefektivitātes pasākumu rezultātā iegūto enerģijas patēriņa samazinājumu norāda absolūtajās mērvienībās, gan arī kā īpatnējo enerģijas patēriņa samazinājumu.
6. Identificēto energoefektivitātes pasākumu aprakstā norāda energoefektivitātes pasākumu īstenošanas rezultātā sasniedzamos rādītājus vai mērvienību.
7. Energoauditors energoaudita pārskatu 10 (desmit) dienu laikā pēc tā apstiprināšanas reģistrē Uzņēmuma energoaudita pārskatu reģistrā.
8. Informācija Pasūtītājam tiek sagatavota atbilstoši Energoefektivitātes likumam, Noteikumu Nr. 487 prasībām un citiem spēkā esošajiem normatīvajiem aktiem, kas attiecas uz pakalpojuma sniegšanu. 
Darbu veikšanas termiņš:  6 (sešu) nedēļas no Līguma noslēgšanas brīža.
